[[Fil:Theatre of Dionysus 03.JPG|thumb|left|[[Dionysos]]-teatret i [[Athen]].]]
Komedien ''Skyerne'' er den eneste kilde, der med sikkerhed kan dateres til Sokrates' levetid. Aristofanes var i 20-årsalderen, da han skrev en [[farce]] om den 40-årige Sokrates. I ''Skyerne'' er Sokrates skolebestyrer i Grubleriet (eller Spekulatoriet), og i åbningsscenen svæver han rundt i en kurv oppe i luften, optaget af [[astronomi]]ske studier. I Grubleriet diskuteres finurlige problemer, som fx om [[myg]] summer med munden eller enden. Sokrates brillerer med sit snakketøj og tager sig rundeligt betalt for at lære eleverne, hvordan man nemmest bliver af med sine [[kreditor]]er. Her har man altså [[sofisme]] og [[naturfilosofi]] under det samme tag, og Aristofanes lader til sidst hele dette forargelsens hus gå op i flammer med samt sine beboere. <ref>Eiliv Skard: ''Filosofien i oldtiden'' (s. 68), forlaget Aschehoug, Oslo 1972, {{ISBN|82-03-00680-9}}</ref> De fleste kilder beskriver Sokrates som uskøn, tyk og skaldet med udstående øjne. Det forlød, at når han skulle pynte sig, tog han [[sandal]]er på. En senere kilde påstår, at han var til stede i [[Dionysos]]-teatret i Athen under opførelsen af ''Skyerne'', og at han da rejste sig, så publikum bedre kunne bedømme ligheden med originalen. Noget tyder på, at Aristofanes her støtter sig til den almene opfattelse af Sokrates; for han var næppe blevet dømt til døden, hvis folkemeningen ikke havde stillet sig kritisk overfor ham. <ref>Jarle Rasmussen: ''To henrettelser'' (s. 12)</ref>
Filosofi